jkorsvik/nowiki_second_scrape_merged huggingface dataset:
Liste over nummererte småplaneter/9301–9400


== Eksterne lenker ==
«Discovery Circumstances: Numbered Minor Planets (1)-(5000)». Minor Planet Center. 
«Discovery circumstances of the numbered minor planets». Minor Planet Center.  OBS: Full liste, kan ta tid å laste ned.)
Liste over nummererte småplaneter/9401–9500


== Eksterne lenker ==
«Discovery Circumstances: Numbered Minor Planets (1)-(5000)». Minor Planet Center. 
«Discovery circumstances of the numbered minor planets». Minor Planet Center.  OBS: Full liste, kan ta tid å laste ned.)
Liste over nummererte småplaneter/9501–9600


== Eksterne lenker ==
«Discovery Circumstances: Numbered Minor Planets (1)-(5000)». Minor Planet Center. 
«Discovery circumstances of the numbered minor planets». Minor Planet Center.  OBS: Full liste, kan ta tid å laste ned.)
Liste over nummererte småplaneter/9601–9700


== Eksterne lenker ==
«Discovery Circumstances: Numbered Minor Planets (1)-(5000)». Minor Planet Center. 
«Discovery circumstances of the numbered minor planets». Minor Planet Center.  OBS: Full liste, kan ta tid å laste ned.)
Liste over nummererte småplaneter/9701–9800


== Eksterne lenker ==
«Discovery Circumstances: Numbered Minor Planets (1)-(5000)». Minor Planet Center. 
«Discovery circumstances of the numbered minor planets». Minor Planet Center.  OBS: Full liste, kan ta tid å laste ned.)
Liste over nummererte småplaneter/9801–9900


== Eksterne lenker ==
«Discovery Circumstances: Numbered Minor Planets (1)-(5000)». Minor Planet Center. 
«Discovery circumstances of the numbered minor planets». Minor Planet Center.  OBS: Full liste, kan ta tid å laste ned.)
Liste over nummererte småplaneter/9901–10000


== Eksterne lenker ==
«Discovery Circumstances: Numbered Minor Planets (1)-(5000)». Minor Planet Center. 
«Discovery circumstances of the numbered minor planets». Minor Planet Center.  OBS: Full liste, kan ta tid å laste ned.)
Liste over nummererte småplaneter: 8001–9000

Liste over nummererte småplaneter: 8001–9000 er en liste over nummererte småplaneter fra nummer 8001–9000. For fullstendig liste, se liste over nummererte småplaneter.


== Eksterne lenker ==
«Discovery Circumstances: Numbered Minor Planets (1)-(5000)». Minor Planet Center. 
«Discovery circumstances of the numbered minor planets». Minor Planet Center.  OBS: Full liste, kan ta tid å laste ned.)
Liste over nummererte småplaneter: 9001–10000

Liste over nummererte småplaneter: 9001–10000 er en liste over nummererte småplaneter fra nummer 9001–10000. For fullstendig liste, se liste over nummererte småplaneter.


== Eksterne lenker ==
«Discovery Circumstances: Numbered Minor Planets (1)-(5000)». Minor Planet Center. 
«Discovery circumstances of the numbered minor planets». Minor Planet Center.  OBS: Full liste, kan ta tid å laste ned.)
Helena Bergman

Helena Bergman (født Helena Jansson 28. august 1985 i Tibro) er en svensk orienteringsløper. Hun løper for OK Ravinen og det svenske landslaget. Bergman er en av de største profilene på det svenske landslaget og er fire ganger verdensmester i orientering.


== Karriere ==
Bergman fikk sitt store gjennombrudd i 2004 ved Junior-VM (JWOC) i Gdańsk der hun vant to gullmedaljer (stafett og mellom) I tillegg hadde hun tatt 2 sølv og to bronsemedaljer ved samme mesterskapene i Põlva og Alicante i 2003 og 2002. 
I VM i 2007 i ukrainske Kyiv vant hun sin første VM-medalje med sølv på stafetten. I 2009 vant hun sitt første individuelle VM-gull på sprinten i Miskolc. Hun har vunnet et VM-gull til på mellomdistansen i 2011 i Savoie. Hun har totalt 17 medaljer fra verdensmesterskap. 
I 2011 vant Bergman Verdenscupen sammenlagt. Hun har også ni verdenscupseiere fra hennes karriere. Bergman har vunnet 3 gullmedaljer og 2 bronsemedaljer i EM i orientering.
I VM i orientering 2017 var Bergman ankerkvinne på det svenske laget som ble verdensmester på sprintstafett. Hun løp fjerde etappe på vinnerlaget som ellers bestod av Lina Strand, Jerker Lysell og Jonas Leandersson. Hun var også med på Sveriges lag som tok gull på stafetten. Bergman løp andre etappe på laget som ellers bestod av Emma Johansson og Tove Alexandersson.
Sommeren 2017 giftet hun seg med orienteringsløperen Gustav Bergman.


== Meritter ==
Se oversikten til høyre på siden for medaljeoversikt fra mesterskap.


=== Verdenscupseire ===


== Eksterne lenker ==
(en) Helena Bergman – International World Games Association 
(en) Helena Bergman – IOF 
(en) Helena Bergman – World of O 
(en) Helena Bergman – TheSports.org 
"Helena Jansson" hos orientering.se
Demetrios I

Demetrios I (borgerlig navn Demetrios Papadopoulos, gresk Δημήτριος Παπαδόπουλος; født 8. september 1914 i İstanbul; død 2. oktober 1991 samme sted) var økumenisk patriark av Konstantinopel fra 1972 til sin død.
Demetrios ble presteviet i 1942 og tjente lenge ved den ortodokse menigheten i Teheran. Han ble viet til biskop i 1964. I 1972 ble han valgt til patriark Athenagoras’ etterfølger, etter at den tyrkiske regjering hadde lagt ned veto mot synodens førstevalg (biskop Meliton av Khalkedon).
Som patriark videreførte Demetrios sin forgjengers forsoningspolitikk med den katolske kirke. Han forbedret også samarbeidet mellom de ortodokse særkirkene og bidro til økumenisk arbeid bl.a. i Kirkenes verdensråd.


== Referanser ==
Minna Kauppi

Minna Kauppi (født 25. november 1982 i Asikkala) er en finsk orienteringsløper. Hun løper for Lahden Suunnistajat-37 og representerte tidligere det finske landslaget. 


== Internasjonal karriere ==
Kauppi er en av tidenes beste orienteringsløpere på kvinnesiden. Gjennom en årrekke knivet hun i verdenstoppen, spesielt duellene mot Simone Niggli har vært avgjørende for hvem som fikk reise hjem fra verdensmesterskap med flest gullmedaljer. Kauppi har vunnet 9 VM-gull. Hun ble fem ganger verdensmester i stafett, tok tre VM-gull på mellomdistanse og ett på langdistanse. Totalt tok Kauppi 17 VM-medaljer, på kvinnesiden er det kun Niggli som ar flere. Fra Verdenscupen i orientering har hun 12 verdenscupseire og totalt 37 pallplasser. Mellom 2004 og 2013 tok hun medalje i ti verdensmesterskap på rad. Hun er den eneste orienteringsløperen som har klart dette.


== Klubbkarriere ==
I 2007 løp hun som ankerkvinne for sin daværende finske klubb, Asikkalan Raikas, inn til seier på den prestisjefulle Venla-stafetten.


== Meritter ==
Se oversikten til høyre nede på siden for en medaljeoversikt.


=== Verdenscupseire ===
(j) = jaktstart


== Rekorder ==
Verdensmesterskap
Flest VM-gull, stafett: 5
VM-medalje i flest mesterskap på rad: 10


== Referanser ==


== Eksterne lenker ==
(en) Minna Kauppi – IOF 
(en) Minna Kauppi – World of O
Parthenios III av Alexandria

Parthenios III (gresk Παρθένιος Γ΄, borgerlig navn Aris Kounidis, Άρης Κουνίδης; født 1919 i Port Said, Egypt, død 23. juli 1996 på Amorgos, Hellas) var fra 1987 til 1996 gresk-ortodoks pave og patriark av Alexandria og hele Afrika.
Petros VII av Alexandria

Petros VII (borgerlig navn Petros Papapetrou, gresk Πέτρος Παπαπέτρου; født 3. september 1949 i Britisk Kypros; død 11. september 2004) var fra 1997 til 2004 gresk-ortodoks pave og patriark av Alexandria og hele Afrika.
Han døde sammen med 16 andre personer i et helikopterstyrt i Egeerhavet på vei til Athos.


== Referanser ==
Theodoros II av Alexandria

Theodoros II (gresk Θεόδωρος Β΄, borgerlig navn Nikolaos Khorevtakis, Νικόλαος Χορευτάκης; født 25. november 1954 på Kreta, Hellas) er den gresk-ortodokse kirkes pave og patriark av Alexandria og hele Afrika.
Theodoros studerte teologi i Thessaloniki og filosofi i Odessa. I 1997 ble han utnevnt til metropolitt av Kamerun og var fra 2002 metropolitt av Zimbabwe. Den 9. oktober 2004 ble han valgt til patriark av Alexandria.
Hålogaland Avis

Hålogaland Avis var en avis som ble utgitt i Harstad i Troms. Avisen kom ut hver torsdag, og hadde kommunene Harstad, Kvæfjord, Skånland og Ibestad som sitt dekningsområde.
Første utgave av avisen ble utgitt 19. august 2011 og de første ukene ble avisen sendt gratis til alle husstander i dekningsområdet. Bak avisen sto tre personer med lang erfaring fra avisdrift: Redaktør Inge Bjørn Hansen har tidligere vært sjefredaktør og disponent i Framtid i Nord, Kenneth Grav var med på oppstarten og har vært redaktør og daglig leder i Lofot-Tidende og Knut Ivar Mikalsen har blant annet vært leder for markedsavdelingen i Harstad Tidende.11. januar 2015 ble avisen begjært konkurs på grunn av en gjeld på over 6,6 millioner kroner etter å ha drevet for kreditors regning i tre år og to måneder. Bostyrer Tom Ovesen politianmeldte daglig leder og styreleder Knut Ivar Mikalsen under henvisning til at han hadde brutt Bokføringsloven på grunn av manglende regnskapsførsel, Straffeloven ved ikke å melde oppbud, Aksjeloven på grunn av manglende aksjeinnskudd i forbindelse med start av nærradio og Skattebetalingsloven ved å unnlate å sette av skattetrekk. Knut Ivar Mikalsen avviste bobestyrers konklusjoner i boberetningen, og sa at så lenge et utvalg av kreditorer og de største kreditorene godtok at selskapet gikk med underskudd, er det lovlig å drive. – Vi hadde veldig stor tro på at vi skulle klare å komme oss ovenpå økonomisk. Kreditorene mente det var bedre at vi fortsatte med det håp om å få igjen de tapte pengene, enn å begjære oppbud etter kort tid, sa han til Harstad Tidende. Han viste blant annet til at tre måneder før konkursen ble aksjekapitalen skrevet ned til null og de jaktet på nye eiere. 25. februar 2015 ble det imidlertid klart at redaktør Inge Bjørn Hansen og avisens ombrekker Trond Bendiktsen overtok avisen og ville drifte den videre. Den nye avisen ble begjært konkurs og konkursbo stiftet av bostyrer 5. februar 2018.


== Opplag ==
Ved lansering i 2011 startet avisa med et trykt opplag på hele 12 000. Første reelle nettoopplag forelå 2012.
2012: 1 464
2013: 1 509
2014: 1 462
2015: 1 390


== Referanser ==
https://www.ht.no/nyheter/2016/01/19/Tidligere-aviseier-politianmeldt-12048597.ece
https://www.medier24.no/artikler/lokalavisa-gikk-konkurs-etter-naer-9-millioner-i-underskudd-na-blir-eieren-anmeldt-til-politiet/361718


== Eksterne lenker ==
Hålogaland Avis
Olav Hougen

Olav Hougen (født Haugen 2. september 1890 i østre Trysil, død 7. september 1943 i Steinkjer) var en norsk lærer, lokalpolitiker (Venstre), bokhandler og avisredaktør. Han var ordfører i Steinkjer 1937-39, redaktør for avisen Inntrøndelagen 1926-40 og redaktør for Trønder-Avisas forgjenger Nord-Trøndelag & Inntrøndelagen 1940-42.
Han vokste opp på gården Løvbekksetra mellom Østby og Ljørdalen, som den åttende av 12 barn i en søskenflokk hvor 10 vokste opp. Han tok eksamen på Elverum lærerskole 1913, og var i noen år lærer i Gjøvik før han i 1917 ble journalist i Porsgrunds Dagblad. Han var redaktør av skiensavisen Norig fra 1921 og giftet seg i 1924 med Bergljot Andersen (1899-1967) fra Holla. De flyttet i 1926 til Steinkjer, hvor han hadde fått avisjobb, og engasjerte seg i lokalt kulturarbeid og politikk.
Han satt i kommunestyret i to perioder, var ordfører 1937-39, og hadde også en rekke andre kommunale verv.Sammen med søstera Oddveig Haugen (1894-1962, egentlig Magna Oddveig Haugen) etablerte han Steinkjer Bokhandel A/S i 1939.
Han var bror av læreren og forfatteren Ole Haugen-Flermoe, og gjennom søsteren Anne var han svoger med forfatteren Halvor Floden. Sønnen Sigbjørn Hougen og sønnesønnen Olav Hougen videreførte bokhandelen.


== Forfatterskap ==
«Steinkjersangen»
«Nord-Trøndelagsangen»
1921: Egtemenn, skjemtespel med songar, Norlis forlag i serien «spelstykke for ungdomslag». Nye utgaver 1926 og 1948 med tittelen Ektemenn
1942: Bombesøndagen i Steinkjer og krigen i Innherred i aprildagene 1940, med tillegg om situasjonen i Steinkjer høsten 1940. Sist gjenutgitt 1978


== Referanser ==
Continous wave

Continous wave (forkortet til CW) er en betegnelse for elektromagnetiske bølger med konstant amplitude og frekvens, og innen matematisk analyse av uendelig varighet. En kan bruke CW til informasjonsoverføring ved å slå bølgen av og på, som for eksempel med morsekode. CW kan i praksis ses på som en svært grov amplitudemodulasjon, men blir som regel ikke regnet for modulasjon å være.


== Se også ==
Morsealfabetet
Punktpartikkel

En punktpartikkel er en idealisering av en partikkel formet som et punkt, som vil si at den ikke har noen utstrekning. Så vidt man vet er elektronet en punktpartikkel.


== Se også ==
Partikkel
Annika Billstam

Annika Billstam (født 8. mars 1976 i Uppsala) er en svensk orienteringsløper. Hun løper for OK Linné og løp tidligere for det svenske landslaget.


== Karriere ==
Billstam har vært regnet som en av verdens beste orienteringsløpere gjennom flere sesonger. Hun fikk sitt store gjennombrudd i 2007 da hun vant sølv på stafetten i VM. I etterkant har hennes beste år vært 2011 og 2015. I 2011 i franske Savoie tok hun sitt første individuelle VM-gull på langdistansen. Deretter ble det VM-gull på mellomdistanse to år på rad (2014 i Italia og 2015 i Skottland). Billstam har 14 medaljer fra VM og 1 bronse fra EM. Hun har vunnet tre verdenscupseire, og har totalt 16 pallplasser. Fra EM har hun bronse fra stafetten på hjemmebane i Falun i 2012 som beste prestasjon. Etter VM i Inverness i 2015 ga Billstam beskjed til det svenske orienteringsforbundet at hun legger opp landslagskarrieren.


== Eksterne lenker ==
(en) Annika Billstam – World of O 
"Annika Billstam" hos orientering.se
Tatjana Rjabkina

Tatjana Jurjevna Rjabkina (tidligere Pereliajeva) (russisk: Татьяна Юрьевна Рябкина, født 13. mai 1980 i Moskva) er en russisk orienteringsløper. Hun løper for CSP Novgorod, SoIK Hellas (orientering) og det russiske landslaget. Hun har fire medaljer fra VM og åtte fra EM, inkludert ett gull fra 2012. Hun fikk sitt gjennombrudd i Junior-VM (JWOC) der hun har vunnet åtte medaljer, derav fire gullmedaljer. 
Hun vant femdagerskonkurransen O-Ringen sammenlagt i 2012.


== Eksterne lenker ==
(en) Tatjana Rjabkina – World of O
What Makes You Beautiful

«What Makes You Beautiful» er en sang av det britisk-irske boybandet One Direction. Den ble utgitt på albumet Up All Night i 2011, og var bandets første singel. Videoen har fått over 1 000 000 000 treff på YouTube. Den er ikke skrevet av noen av gruppens medlemmer selv, men av låtskriverne Rami Yacoub, Carl Falk, Savan Kotecha, Jim Jacobs og Warren Casey.
«Summer Nights» fra musikalen Grease har et lignende riff som «What Makes You Beautiful»
Øyeskade

En øyeskade er en skade på øyet grunnet en ulykke, og kan være helt eller delvis ødeleggende for synet dersom den ikke blir behandlet riktig og tidsnok. Skaden kan være for eksempel forårsaket av støv, et blåmerke, alvorlige kutt, fyrverkeri og andre prosjektiler eller brannskader.
De mest åpenbare øyeskadene gir rødhet og smerter i det skadede øyet, men man kan også være uten symptomer. Et eksempel på fravær av symptomer er når små metalliske prosjektiler har kommet inn i øyet da en pasient har hamret på en metalloverflate (metall-mot-metall-kontakt).


== Se også ==
Øyet
Fyrverkeri
Mari Fasting

Mari Fasting (født 1. mars 1985 i Moss) er en norsk orienteringsløper. Hun løp for Halden SK og det norske landslaget. Hun har tidligere løpt for den trondheimlokaliserte studentklubben NTNUI og moderklubben OK Moss.
Hennes gjennombrudd kom i junior-VM 2005, da hun vant gull på langdistansen og stafetten. Hennes beste individuelle prestasjon i verdenscupen er andreplass på mellomdistanse i Tasmania i 2015. I VM i 2013 ble det stafettgull sammen med Heidi Østlid Bagstevold og Anne Margrethe Hausken Nordberg i de finske skogene. I VM i 2012 vant hun bronse sammen med Silje Ekroll Jahren og Anne Margrethe Hausken.
Individuelt måtte Fasting vente til 2015 før det ble medalje. I Inverness i Skottland greide hun å kjempe seg til en sølvmedalje bak den suverene vinneren, danske Ida Bobach.


== Utmerkelser ==
2015: Årets orienteringsløper - Norges orienteringsforbund


== Eksterne lenker ==
(en) Mari Fasting – World of O
Daniel og Miguel Falcon Græsdal

Daniel og Miguel Falcon Græsdal (født 5. juli 1995) er trekkspillere fra Skodje i Møre og Romsdal. Tvillingene er kjent for å spille duett. I 2010 vant de NM-gull i klassen for duetter i trekkspill (til og med 15 år), da de oppnådde flere poeng enn sine konkurrenter (105). Norgesmesterskapet fant sted i Mo i Rana. Året før vant de NM-sølv i Orkdal (også til og med 15 år), og i 2012 vant de bronse i Namsos (fra og med 15 år). Sammen med Ørskog Trekkspillorkesters gammeldansgruppe fikk de bronse i 2011 i Skien. I 2013 vant de bronse i Asker.Duoen begynte å spille da de var sju år gamle og holder på fremdeles. Hvert år deltar de på Distriktsmesterskap og Norgesmesterskap. Distriktsmesterskapene har de vunnet flere ganger, både som solister og duo. Brødrene spiller også for Ørskog Trekkspillorkester som de har gitt ut plate med. Deres store drøm er å videreutvikle seg til de er på et høgt nivå, der de kan bruke trekkspillet aktivt, for eksempel til å undervise, delta på konserter eller til de kan holde egne konserter.
Vi er like flinke og øver like mykje. Det blir vanlegvis ein times tid kvar dag i vekene, og eit par timar dagen i helgane.


== Referanser ==


== Eksterne lenker ==
Håvard Svendsrud m/ elever spiller Piccolo-polka av Harald Henschien
Øystein Kvaal Østerbø

Øystein Kvaal Østerbø (født 7. juli 1981 i Trondheim) er en norsk orienteringsløper. Han løper for IFK Lidingö, Bækkelagets SK og det norske landslaget. 
Han er kjent som en av få norske løpere som har valgt å satse for fullt på sprintdistansen.
Hans beste prestasjon individuelt i karrieren er fjerdeplass på sprinten under VM i Trondheim i 2010. På hjemmebane i Trondheims gater var Østerbø fattige åtte tideler bak Frederic Tranchand som tok bronsemedaljen. Fra EM har han bronse i stafett fra Otepää i 2006 som personlig bestenotering. I stafett tok han også sine første og eneste VM-medaljer i 2015 da det ble sølvmedalje på både stafett og sprintstafett i Inverness.  
3. juni 2017 vant Østerbø sin andre kongepokal da han gikk helt til topps under norgesmesterskapet i sprint på Hamar.


== Eksterne lenker ==
(en) Øystein Kvaal Østerbø – IOF 
(en) Øystein Kvaal Østerbø – World of O
Batha Est

Batha Est er en av tre departmenter i Batha-regionen i Tsjad. Regionens hovedstad er Oum Hadjer.
Batha Est er inndelt i fire sub-prefekturer:

Oum Hadjer
Assinet
Haraze Djombo Kibet
Am Sack


== Se også ==
Tsjads regioner
International Electrotechnical Commission

International Electrotechnical Commission (forkortet IEC, på fransk  Commission électrotechnique internationale (CEI) ) er en ideell, ikke-statlig internasjonal standardiseringsorganisasjon som utformer og publiserer internasjonale standarder for alle typer elektrisk, elektronisk og relatert teknologi under samlebetegnelsen «elektroteknologi». NEK er det norske medlemsorganet i IEC.
IEC sine standarder dekker et bredt spektrum fra produksjon og overføring av strøm, forbrukerelektronikk, halvlederteknologi, fiberoptikk, batterier, solenergi, nanoteknologi, marin energi m.m.. IEC tar seg også av tre internasjonale samsvarsvurderings-systemer som sertifiserer utstyr som følger sine respektive internasjonale standarder.


== Referanser ==


== Eksterne lenker ==
(en) Offisielt nettsted 
Offisielt nettsted
Hubert Eaton

Hubert Eaton (født 3. juni 1881, død 20. september 1966) var en amerikansk forretningsmann. 
Han ble født i Liberty i Missouri, og er kjent for å ha stiftet Forest Lawn-gravlundene i Glendale og i Hollywood Hills i Los Angeles County i California. Disse er spesielt kjent for de mange kjente personene som er gravlagt der. Flere kapeller finnes også på eiendommene og mange bryllup har funnet sted der. Blant disse er bryllupet mellom USAs fremtidige president Ronald Reagan og hans første kone, skuespillerinnen Jane Wyman.Da Eaton døde i 1966 ble han gravlagt i Memorial Court of Honor i Great Mausoleum på gravlunden i Glendale.


== Referanser ==


== Eksterne lenker ==
(en) Hubert Eaton hos Find a Grave
Massaguet

Massaguet er en by i regionen Hadjer-Lamis, i det vestlige Tsjad. En 86,6 km lang motorvei, ferdigstilt i 1969, forbinder Massaguet med N'Djamena.


== Demografi ==


== Referanser ==
Friidrett under Sommer-OL 1908 – 3500 meter kappgang menn

3500 meter kappgang for menn var en av øvelsene i friidrett under Sommer-OL 1908 i London. Det var første og eneste gangen distansen har vært med på det olympiske programmet og det var også første gangen kappgang var olympisk øvelse. 23 deltakere fra åtte nasjoner deltok i 3500 meter kappgang som ble avviklet 14. juli 1908. Først var det tre forsøksheat der de tre beste fra hvert heat gikk videre til finalen.


== Resultater ==


=== Forsøksheat ===
Heat 1

Heat 2

Heat 3


=== Finale ===
Webb, Goulding og Harrison tok ledelsen, Harrison ble diskvalifisert kort etter at han ble passert av Larner. Etter halve distansen var de fire i tet, Lanner vant foran Webb og Kerr tok tredjeplassen foran Goulding.  


== Kilder ==
Official Report of the Games of the IV Olympiad (1908).
De Wael, Herman. Herman's Full Olympians: "Athletics 1908".  Accessed 31 March 2006. Available electronically at [1] Arkivert 27. september 2006 hos Wayback Machine..
Mørkved bydel

Mørkved er en bydel i Bodø og et av de største boligområdene i kommunen. Her ligger blant annet Bodin videregående skole og maritime fagskole, Nord universitet og Politihøgskolens avdeling i Bodø. Mørkved ligger på Innstranda i Bodø.
Innstrandens Idrettslag gir et tilbud til mer enn 1 300 medlemmer i området.

I Mørkvedlia ligger er et av landsdelens mest komplette idrettsanlegg med kunstgressbane for fotball, turnhall, to flerbrukshaller, løpebane og Mørkvedhallen klatresenter med over 2500m2 klatreflate.
Mørkved er holdeplass for togene på Nordlandsbanen. Stoppestedet ble åpnet i 1987.


== Referanser ==
Beverly Michaels

Beverly Michaels (født 28. desember 1928, død 9. juni 2007) var en amerikansk skuespillerinne og modell.


== Karriere ==
Michaels reiste til Hollywood som 19-åring i 1948. Med en høyde på 1,75 meter fant hun raskt jobb som modell, men ble feilaktig navngitt som Beverley Michaels. Senere samme året hadde hun en liten rolle i filmen East Side, West Side. To år senere hadde hun en liten rolle i Tre små ord.
I 1951 møtte Michaels indiefilmregissøren og produsenten Hugo Haas, som hun innledet et forhold til. Han gav henne hovedrollen i film noiren Pickup (1951). Filmen hadde en begrenset visning, og ble bare satt opp på et fåtall kinoer. Som følge av dette ble den ingen kommersiell suksess. Samarbeidet mellom Michaels og Haas ble avsluttet etter utgivelsen av The Girl on the Bridge (1951), da Haas droppet henne til fordel for nykommeren Cleo Moore. 
Michaels hadde ukrediterte roller i Forelsket og umulig og No Hold Barred, som begge ble utgitt i 1952. Deretter spilte hun hovedrollen i film noiren Wicked Woman (1953), og en birolle i film noiren Crashout (1955). Hun spilte også gjesteroller i TV-seriene The Adventures of Falcon, Alfred Hitchcock presenterer og Cheyenne.
I 1956 spilte Michaels inn sine siste filmer, Women Without Men og Blonde Bait.


== Privatliv ==
I 1949 giftet Michaels seg med Voldemar Vetluguin. Ekteparet ble skilt i 1952. Hun giftet seg med regissøren Russell Rouse i 1955, og de fikk to barn sammen. I 2008 vant sønnen deres Christopher Rouse Oscar for beste filmklipp for Jason Bournes ultimatum (2007). Ekteskapet mellom Michaels og Russell varte frem til hans død i 1987. Michaels døde av hjerneslag 9. juni 2007 i Phoenix i Arizona. Hun ble 78 år gammel.


== Referanser ==


== Eksterne lenker ==
(en) Beverly Michaels på Internet Movie Database 
(sv) Beverly Michaels i Svensk Filmdatabas 
(en) Beverly Michaels på AllMovie 
(en) Beverly Michaels hos The Movie Database 
Artikkelen har ingen egenskaper for filmpersondatabaser i Wikidata
(en) Beverly Michaels hos Rotten Tomatoes